yakhyo/uz-wiki huggingface dataset:
Amerika yozuvchi qogʻoz kompaniyasi

Amerika Writing Paper kompaniyasi - bu amerikalik pulpa va qog'oz ishlab chiqaruvchi kompaniya, birinchi navbatda bosma va yozish qog'ozi ishlab chiqaruvchi kompaniya edi.. 1899-yilda Nyu-Jersi shtatida tashkil etilgan va 23 ta qadoq qog'oz fabrikasi birlashuvini ifodalovchi kompaniya o'zning bosh ofislarini Massachusets shtatining Holyoke shahrida o'tkazgan. Ushbu zavodlarning 13 tasi ham joylashgan. Amerika Writing Paper ishlab chiqarishning eng yuqori cho'qqisida  AQShdagi barcha yaxshi qog'ozlar 75% ni ishlab chiqargan; zamonaviy hisobotlar uni dunyodagi eng yirik qog'oz  ishlab chiqaruvchisi sifatida tasvirlaydi.

Kompaniya xatolarini tarix olimlari, shu jumladan Constance McLaughlin Green tomonidan boshqaruv sohasida texnik mahorat yetishmasligi bilan ta'riflangan. Qog'oz sanoati ichida paydo bo'lishning o'rniga, "aslida targ'ibotchilar [tistr] va yakuniy agentlar qog'oz ishlab chiqaruvchilar emas, balki brokerlar edi. Natijada bu odamlar asosan aktsiyalar va obligatsiyalarni sotishga qiziqish ko'rsatishdi va hech kim qog'oz yetishtirish bilan shug'ullanmadi". Uyting ularning taklifini rad etdi va, albatta, kompaniya o'z nomli kompaniyasini o'zlashtirishga qodir bo'lmadi, bu kompaniya ishonchnoma bilan birga AQShda yozish qog'ozining eng katta mustaqil ishlab chiqaruvchisi bo'ldi.

Amerika yozuvchi qog'oz kompaniyasi 1963-yilda ushbu nom ostida investitsiya kompaniyasi sifatida qayta tashkil etilganidan so'ng, "Holyoke Shares" nomi ostida butunlay tugatilguniga qadar ko'p marta ishchilarning ish haqini to'xtatish va ikki marta bankrotlik qilishdan oldin sabr-toqat qiladi. Bugungi kunda u "Eagle A" brendidan eng yaxshi ma'lum, u o'zidan buyon ko'pgina o'rinbosarlarga sotilgan, Neenah Paper Company tomonidan 2007-yilda to'xtatilgunga qadar.

Birlashtirilgan xususiyatlari 
Kompaniya tomonidan qabul qilingan mollar va mulklar quyidagilar bilan cheklanmagan:

Yana qarang 

 Amerikalik qogʻoz va matbaa kompaniyasi
 Xalqaro qog'oz, raqobatchi va hozirgi kunda dunyodagi qog'oz va pulpa ishlab chiqaruvchisi; uning asoschisi bosh muhandisi D. H. & A. B. Towerning o'quvchisi edi, bu Amerika yozuvi qog'ozining ko'pchilik zavodi me'mori arxitektura firmasi

Manbalar

Tashqi havolalar 

 Amerika yozuvchi qog'oz kompaniyasi to'plami, maxsus to'plamlar va universitet arxivlari, Massachusets universiteti Amherst
 Qog'oz haqida yangi faktlarni kashf etish, Amerika yozuvchi qog'oz kompaniyasi tomonidan reklama adabiyotlari

American copanies
Jigar saratoni

Jigar saratoni Amerika Qoʻshma Shtatlarda tarqalgan, lekin surunkali gepatit B va gepatit C infeksiyalari va aflatoksin taʼsir qilish kabi xavf omillari sababli butun dunyoda keng tarqalgan. Simptomlarga sariqlik (terining sargʻayishi), yuqori qorinda ogʻriqlar, oʻng yelka ogʻrigʻi va vazn yoʻqotilishi kiradi. Shifokorlar tomografiya testlari va qon testlarini birlashtirib, holatni aniqlaydilar. Jigar saratoni qorinning oʻng tarafidagi pastki qovurgʻalar ostida joylashgan organda paydo boʻladi. Badanning boshqa joylarida boshlanib, jigarga (jigar metastazlariga) tarqaladigan oʻsmalardan asosiy jigar saratoni (hepatocellular karsinoma) va safro kanali saratonini (xolangiokarsinomani) ajrata qilish juda muhim.

Jigar saratonining oldini olish 
Jigar saratoni oldini olish asosan jigar sirrozi gepatit B va gepatit C kasalliklarini oldini olish yoʻli orqali qilinadi. Asosiy profilaktika choralari sifatida gepatit B ga qarshi emlash, alkogolizmga qarshi choralar koʻrish va qon bankida parvarish qilish va igna kabi oʻtkir materiallar bilan ishlash tibbiyotda qoʻllanadi.

Qanday tarqalishi 
Jigar saratoni qon tomiri yoki limfa tizimi orqali tananing boshqa qismlariga tarqalib ketishi mumkin. Koʻp hollarda metastazlar oʻpka hamda suyaklarda uchraydi. Shunigdek, shish hujayralari ham qorin boʻshligʻi orqali tarqalib, qorin boʻshligʻining istalgan joyida suyuqlik yoʻplanib qolishiga (astsit) yoki massaga olib kelishi mumkin.

Manbalar

Havolalar 

 Jigar saratoni
 Jigar saratonini davolash

Kasalliklar
Kasallik alomatlari
Tibbiyot
Tibbiyot terminlari
Daniel Didavi

Daniel Didavi(); 1990-yil 21-fevralda tugʻilgan Nemis futbolchisi.

Klubdagi faoliyati 
Didavi Shtutgart klubi tarbiyalanuvchisi hisoblanadi. 2003-yildan 2008-yilgacha yoshlar jamoasida harakatlangan. Didavi 2009-yilning 21-yanvarida klub bilan oʻzining ilk proffesional shartnomasini imzolaydi. Shartnoma 2012-yilning yoziga qadar moʻjallangan edi. Futbolchi oʻz debyutini 2010-yil UEFA Yevropa Ligasi doirasidagi uchinchi kvalifikatsiya roundida Molde FK ga qarshi oʻtkazadi. Futbolchining Bundesligadagi debyuti 29-Avgust 2010-yili Borussiya klubiga qarshi amalga oshadi.

2011-yilning iyul oyida Daniel 1. FC Nürnberg klubiga ijara asosida koʻchib oʻtadi. Ijara shartnomasi bir yilga moʻjjallangan edi.

2012-yil 2-iyul kuni Daniel Didavi Shtutgart klubi bilan shartnomani 2016-yilgacha uzaytirganini eʼlon qiladi.

5-Aprel 2016-yil VfL Wolfsburg klubi bilan besh yillik shartnoma imzolaydi.

Xalqaro faoliyati 
Daniel Didavi Germaniya yoshlar jamoasining U18, U19, U21 yosh toifalarida oʻz oʻyinlarini namoyish etishga ulgirgan futbolchi hisoblanadi.

Shaxsiy hayoti 
Didavining onasi Nemis. Otasining asli kelib chiqishi Benin davlatiga borib taqaladi. Jarohatlaridan tuzalib ketayotganda otasi uni vatani Beninga sayohatga olib ketadi. Ushbu sayohat davomida Daniel oʻz hayoti va futbolchilik faoliyatini yangicha koʻrinishda koʻra boshlaydi va bu uning oʻyinga boʻlgan qarashini tubdan oʻzgartiradi. Odamlarning omon qolishga harakatini va qashshoqlikka qaramay baxtiyorligini koʻrib, Daniel oʻyinga boʻlgan ishtiyoqi yanada oshadi.

Sovrinlar 

Shtutgart
 DFB-Pokal Finalchi: 2012-2013

Manbalar
Balhiyoq

— Oʻzbekistonning Qashqadaryo viloyati Nishon tumanidagi qishloq.

Manbalar
Suat Dervish

Suat Dervish (1905-1972) turk romanshunosi, jurnalisti va siyosiy faol ayollardan boʻlib, 1970-yilda tashkil etilgan Sotsialistik ayollar uyushmasi asoschilaridan edi.

Oilasi 
Suat Dervish 1905-yilda Istanbulda tavallud topgan. U aristokratlar oilasida tugʻilgan. Uning otasi Ismoil Dervish ginekolog va Istanbul universiteti tibbiyot fakulteti professori edi. Uning onasi Xesna Xonimning Usmonli sultoni Abdulazizning atrofidagi choʻrilarning birini qizi edi. Suatning Germaniyadagi bir qancha konservatoriyalarda musiqiy taʼlim olgan Hamiyat ismli singlisi bor edi. Uning ota-onasining munosabatlari monogam edi va ular Suatni qoʻllab-quvvatlagan ishonchli oila sifatida tasvirlangan. Darvish bolaligida burqa kiyib yurardi.

Dervish adabiyot, musiqa, fransuz va nemis tillaridan xususiy darslar oldi. 1919-1920-yillarda u singlisi Hamiyat bilan Germaniyada yashagan va Berlin universitetida talaba edi. U Germaniya jurnallari, jumladan Berliner Zeitung uchun Turkiya haqida yozishni boshladi va 1920-yilda oʻzining „ Qora kitob“ nomli birinchi kitobini nashr etdi. U 1920-1932-yillar orasida yana oʻnta romanini chop etadi. Darvishning ilk romanlarida gender tenglik, tabaqa va ayol psixologiyasi mavzulari olib yoritib chiqildi. Ular, shuningdek, koʻpincha u yozgan davr uchun odatiy boʻlmagan shahar muhitidan foydalanishgan. Taqrizchi „Holida Edibdan [oʻsha davrning eng mashhur ayol yozuvchisi]dan koʻra xolis va zamonaviyroq boʻlgan [Suat Dervish] chuqurroq emas“, deb taʼkidlagan. U mustaqil jurnalist sifatida ham ishlagan. U xabar bergan voqealar orasida Birinchi jahon urushidan keyingi Turkiya taqdiri hal qilingan Lozanna konferensiyasi ham bor edi. Uning ilk romanlari turkiy tilda birinchi gotik romanlar deb atalgan.

Kitoblari 

 Qora kitob (1921)
 Ne Bir Ses Ne Bir Nefes (1923)
 Hiçbiri (1923)
 Ahmad Ferdi (1923)
 Behireʼnin Talibleri (1923)
 Fatmaning kunahi (1924)
 Ben mi (1924)
 Buhron kechasi (1924)
 Gonül Gibi (1928)
 Emine (1931)
 Hiç (1939)
 Chilgʻin Gibi (1934)
 Yalının Gölgesi (1958)
 Fosforlu Cevriye (1968)
 Anqara Mahpusu (1968; birinchi marta fransuz tilida 1957-yilda nashr etilgan)

Oʻlimi 
Suat Dervish 1972-yil 23-iyulda Istanbulda vafot etgan va u Ferikoʻy qabristoniga dafn qilingan.

Uning merosi 1990-yil va 2000-yillarda koʻproq mashhur boʻldi, chunki unga koʻproq tadqiqotchilar qiziqish bildirishdi. U yahudiy asli turk muallifi Liz Behmoarasning Bir Kadın Bir Dönem: Suat Derviş (Ayol, bir davr: Suat Derviş) nomli biografik kitobiga mavzu boʻlgan.

Manbalar 

Istanbullik yozuvchilar
1972-yilda vafot etganlar
1905-yilda tugʻilganlar
Aleksandr Yelagin

Aleksandr Masalov Yelagin (1953-yil 2-avgust) — sport sharhlovchisi, jurnalist va aktyor. 1990-yillarda 2x2 kanalida muharrir va sport teleboshloʻvchi sifatida oʻzining faoliyatini boshlaydi. Radioda u sport prodyuseri Evgeniy Lyubimovni uchratadi va Elaginga oʻsha paytda yaratilayotgan REN-TV kanaliga oʻtishni taklif qiladi. 1996—2003-yillar davomida REN-TV telekompaniyasida sport muharriri sifatida faoliyat yuritadi. Yelagin „Futbolniy kurer“ dasturining asoschilaridan biri hisoblanadi. Angliya Premyer-ligasi oʻyinlarini sharhlab futbol muxlislari orasida mashhurlikga erishgan.

1999-yilda eng yaxshi futbol sharhlovchisi sifatida „Zolotoy mikrofon“ mukofotini qoʻlga kiritadi.

2002-yildan 2009-yilgacha 7TV telekanalida futbol sharhlovchisi sifatida ishlab kelgan. Angliya Premyer-ligasi doirasidagi eng asosiy uchrashuvlarni, shuningdek Yevropada boʻlib oʻtgan markaziy uchrashuvlarni maromiga yetkazib sharhlab ulgurgan. Dastlab u ushbu kanalda vaqtinchalik ravishda ishlagan va 2004 yildan boshlab, REN-TVda sport tahririyati yopilgandan soʻng, Yelgain asosiy hodimlaridan biriga aylangan. 7TV dan tashqari 2004—2005-yillarda Birinchi kanal stadiondagi zahira sharhlovchi sifatida ishlagan. Oʻyin vaqti yoki oʻyingacha boʻlgan davrda aloqa yoʻqolgan taqdirda Yelagin oʻyinni stadiondan turib sharhlashga tayyor turar edi.

2009-yil sentyabr oyida 7TV telekanali sport translyatsiyasini toʻxtatgandan soʻng, u NTV-Plyusga oʻtdi.
2009-yildan 2015-yilgacha — ushbu telekompaniyaning sport kanallarida futbol koʻrsatuvlari sharhlovchisi sifatida faoliyat olib bordi. 2015-yil noyabr oyidan — Match TV kanalida futbol koʻrsatuvlari sharhlovchisiga aylanadi.

2019-yil iyun oyidan boshlab „Okko. Sport“ internet—portalida oʻz ish faoliyatini boshlaydi.

Manbalar
Kevin Miralles

Kevin Antonio Joel Gislain Mirallas y Castillo (); 1987-yil 5-Oktabrda tugʻilgan Belgiyalik futbolchi. Maydonda chap qanot hujumchisi sifatida harakatlanadi. Everton va Belgiya terma jamoa safidagi oʻyinlari bilan mashhurlikga erishgan.

Klubdagi faoliyati 
Kevin Mirallas Standart klubi tarbiyalanuvchisi hisoblanadi, lekin oʻzining ilk proffesional uchrashuvini Lille klubida oʻtkazadi. Ushbu klub safida 2004-yildan 2008-yilgacha ishtirok etgan. Bu vaqt mobaynida 95 ta uchrashuvda maydonga tushib, 12 marotaba raqib darvozasini ishgʻol etishga muvaffaq boʻlgan.

2008-yildan boshlab futbolchi boshqa bir frantsuz klubi sharafini himoya qilishni boshlaydi. Kevin Sent-etyen bilan toʻrt yillik shartnoma imzolaydi. 2 yildan soʻng ijara asosida Gretsiyaning Olympiacos klubiga koʻchib oʻtadi. Ushbu davr ichida Kevin 69 ta oʻyinda 5 marotaba gol urishga erishadi.

2010-yilning 15-iyulida Grek klubida oʻzining debyut oʻyinini oʻtkazadi. Ushbu uchrashuvda klub UEFA Yevropa Ligasi doirasida Besa klubini 5:0 hisobida magʻlub etadi. Mirallas oʻzining birinchi golini 2-oktabr 2010-yili Volos klubiga qarshi kiritadi. Debyut mavsumida 14 ta gol kiritib toʻpurarlar roʻyxatida faqatgina Djibril Cissé dan ortda qoladi. Shuningdek u Gretsiya chempioniga aylanadi. 2011-2012-yilgi mavsumda 20 ta gol kiritgan holda Gretsiya chempionatining eng yaxshi toʻpurariga aylanadi, hamda Gretsiya chempionligini va Chempionat kubogi kabi sovrinlarni qoʻlga kiritadi. Mavsum yakuniga koʻra Kevin chempionatning eng ayxshi oʻyinchi unvoniga sazovor boʻladi.

2012-yil 19-avgust kuni Everton klubi Kevin bilan toʻrt yillik shartnoma tuzganini eʼlon qildi. 25-Avgust kuni Aston Villaga qarshi oʻyinda Kevin yangi klubidagi debyutini oʻtkazadi. 22-Sentabrdagi Swansea Cityga qarshi oʻyinda u ilk golini uradi.

2014-2015 mavsumdan boshlab u kam maydonga tushishni boshlaydi. Shunga qaramasdan 7 ta gol urishga muvaffaq boʻladi. 2015-yilning yozida klub bilan shartnomani 2019-yilgacha uzaytiradi.

2017-2018 mavsumning qishki transferlar oynasida futbolchi Olympiacos klubiga ijara asosida qaytadi.

Manbalar
Mia Fishel

Mia Renee Fishel 2001-yil 30-aprelda tugʻilgan — amerikalik professional futbol oʻyinchisi, Ayollar Superligasining Chelsea klubi va AQSH ayollar terma jamoasida hujumchi sifatida oʻynaydi. Fishel oʻzining kollejdagi faoliyatini UCLA Bruins bilan oʻtkazdi va Orlando Pride tomonidan 2022-yilgi NWSL loyihasida beshinchi oʻrinni egallaydi. Undan oldin esa ikkita Pac-12 unvonini qoʻlga kiritadi. Biroq, futbolchi buning oʻrniga Meksikaning Tigres UANL klubi bilan shartnoma imzolashni tanlaydi.
Xalqaro miqyosda Mia Qoʻshma Shtatlarni 15 yoshgacha va 20 yoshgacha boʻlgan darajalarda himoya qildi va har birida KONKAKAF turnirlarida gʻolib chiqdi.

Klubdagi faoliyat

Tigres UANL (2022-2023) 

2021-yil 18-dekabrda Fishel 2022-yilgi NWSL loyihasining birinchi bosqichida (umumiy 5-chi) Orlando Pride tomonidan tanlab olindi. Mianing UCLAdagi bosh murabbiyi Amanda Kromvel dekabr boshida Orlando bosh murabbiyi etib tayinlangan edi. Loyiha tizimini tanqid qilib, futbolchi Orlandodan voz kechganini aytdi, chunki u qayta tiklanadigan jamoaning bir qismi boʻlishni istamadi va Tigres unga chempionlik imkoniyatini taklif qildi. Mia 31-yanvar kuni 2022-yilgi Klausurada Tixuana bilan 1:1 hisobidagi durang oʻyinda 65-daqiqada yangi futbolchi sifatida debyut qilgan

Chelsea (2023-Hozirgacha) 
2023-yil 4-avgust kuni Angliyaning ayollar Superligasi klubi Chelsea Fishel bilan 3 yillik shartnoma imzolaganini eʼlon qiladi. Xabarlarga koʻra, Chelsea klubi futbolchga 250 ming dollar maosh toʻlaydi. 2023-yil 1-oktabrda Fishel Chelseadagi debyutini Ayollar Superligasi doirasida „Tottenxem“ga qarshi oʻtkazadi va 28-daqiqada gʻalaba golini kiritib, 2:1 hisobida gʻalaba qozonadi, klub uchun birinchi golini kiritadi.

Xalqaro maydonda

Manbalar
Vidit Gujrathi

Vidit Santoj Gujrathi (1994-yil 24-oktabr) — Hindistonlik shaxmatchi, grossmeyster.

Faoliyati 
Nasik shahrida Santosh va Nikita Gujrati oilasida tugʻilgan. Bolaligidan shaxmat bilan shugʻullanib kelgan.

Gujrati 2008-yilda Chennayda boʻlib oʻtgan 45-chi Hindiston shaxmat chempionatida 13 balldan 7 ball toʻplagan holda shaxmat olamida katta hurmatga sazovor boʻladi. 2008-yilda Vidit 14 yoshgacha boʻlgan oʻsmirlar oʻrtasidagi shaxmat boʻyicha jahon chempionatida gʻolib chiqadi va bu ishni amalga oshirgan birinchi hindistonlik boʻlib tarixga kiradi. Gujrathi mumkin boʻlgan 11 balldan 9 ball toʻpladi va xalqaro master unvoni uchun oxirgi standartni bajargan holda bu unvonga ega chiqdi. 2011-yilda Chennayda oʻtkazilgan shaxmat boʻyicha oʻsmirlar oʻrtasidagi jahon chempionatida Vidit 11 ochkodan 8 ochko toʻpladi va shu tariqa oʻzining birinchi grossmeyster normasiga erishadi. 2011-yilgi Nagpur International Open musobaqasida u 11 ochkodan 8 ochko toʻplaydi va gʻolib Ziaur Rahmandan bir ochko ortda qoladi. Ushbu turnirda Vidit ikkinchi grossmeyster normasini bajarishga muvaffaq boʻladi. Vidit oʻzining soʻnggi grossmeyster standartiga 2012-yilda Rose Valley Kolkata Open shaxmat turnirining sakkizinchi bosqichida erishadi va u yerda uchinchi oʻrinni egallaydi. 2013-yilda Vidit Turkiyada oʻtkazilgan shaxmat boʻyicha oʻsmirlar oʻrtasidagi jahon chempionatida oʻsmirlar toifasida bronza medalini qoʻlga kiritadi. Vidit FIDE 2020-Onlayn Shaxmat Olimpiadasida oltin medalni qoʻlga kiritgan tarixiy Hindiston jamoasining sardori edi. Gujrathi juda ham koʻp intervyularda jamoaning musobaqa davomidagi ichki holati va jamoa ruhi haqida toʻxtalib oʻtgan. Vidit shuningdek, 2021-yil 1-avgust holatiga koʻra 200 000 dan ortiq obunachiga ega YouTube kanaliga ega.

2023-yilning dekabr oyida Ozarbayjonda boʻlib oʻtgan musobaqada gʻolib chiqdi.

Manbalar 

Alifbo boʻyicha sportchilar
Mariniylar davlati

Mariniylar davlati ( ad-Dawla ‎l-Marīniyya) — oʻrta asrlarda Marokashdagi davlat (1258—1420). Poytaxti — Fos shahri. Din — sunniy Islom. Davlat tili — arab tili.

Sulolaning hokimiyat tepasiga kelishi 
Mariniylar Magʻribning sharqiy va janubi-sharqiy hududlarida yashovchi barbarlarning zanoti nomli qabilalar ittifoqidan iborat edi. Ular dastlab 1216-yili Sahroi Kabirdan Marokashga hujum qilishgan. Muvahhidlar davlatiga qarshi olib borilgan kurashlar natijasida aka-uka Abu Yahyo Abdulhaq (1244—1258) va Abu Yusuf (1258—1286) ulardan bir necha shaharlarni tortib oladi: Miknasni 1244-yili, Fosni 1248-yili. 1269-yili Marokashdagi soʻnggi muvahhidlar hukmdori qulatilgach, mariniylar rasman davlatlariga ega boʻlishdi.

Harbiy yurishlar 
Davlat tuzildan soʻng qolgan mintaqalarni egallash uchun kuchli qoʻshin tuzishga kirishishdi. Abu Ya’qub Yusuf (1286—1307) davrida Andalusiyada bir qancha urushlar olib borildi. 1275-yili Esixa jangida mariniylar qoʻshini ispanlarni magʻlub etdi. Jazoirda olib borgan urushlari natijasida mariniylar Al-Jazoir va Harron shaharlarini qoʻlga kiritishdi.
1309-yili Jabal ut-Toriq (Gibraltar) ispanlar tomonidan tortib olingach, mariniylar qoʻshini Ispaniya yurishiga tayyorlana boshladi. Lekin 1340-yili Abul Hasan Ali (1331—1348) qoʻshini Rio-Salado jangida Kastiliya qiroli Alfons XІ va Portugaliya qiroli Alfons IV ning birlashgan qoʻshini tomonidan magʻlub etiladi.
1337-yili Tunisga yurish qilgan mariniylar Abdulvodni magʻlub etib poytaxt Tlimsenni qoʻlga kiritishdi. 1358-yili ikkinchi marta hafsiylarga zarba berildi. Lekin hafsiylar sulolasini butkul tugata olishmadi.
1401-yili Kastiliya qiroli Genrix III Tetuan shahrini oʻqqa tutdi. 1415-yili esa portugallar Seutani istilo qildi.

Sulola tanazzuli 
Soʻngi hukmdor Abdulhaq (1421—1465) davrida mariniylarning qarindoshlari boʻlgan Vattosiylar davlat ishlarini oʻz nazoratiga ola boshladi. Bundan qattiq xavfsiragan Abdulhaq 1458-yili koʻplab vattosiy zodagonlarni qatl ettirdi, shundan soʻng davlatni mustaqil boshqarishga harakat qildi. Biroq mazkur tadbiri amaliy jihatdan unga manfaat keltirmadi. 1465-yili Abdulhaq isyonchilar tomonidan oʻldiriladi.

Hukmdorlar roʻyxati

Manbalar 

Marokashda hukmronlik qilgan sulolalar
Musulmon sulolalari
Oʻrta asrlar sulolalari
Berber sulolalari
Afrika tarixidagi davlatlar
Marokash sultonlari
Marokash tarixi
Tarixiy davlatlar
Xalqaro miya tadqiqotchilari tashkiloti

Xalqaro miya tadqiqot tashkiloti (IBRO) — bu dunyo boʻylab neyrologiya fanlarini rivojlantirish va qoʻllab-quvvatlash maqsadida oʻqitish, taʼlim berish, hamkorlikdagi tadqiqotlar va targʻibotni amalga oshirish maqsadida tashkil etilgan global neyrologiya tashkilotlari federatsiyasi.

Toʻrt yillik yigʻilish 
Dunyo boʻylab neyrologiya jamiyatlari bilan hamkorlikda IBRO har toʻrt yilda bir marta xalqaro anjumanlar oʻtkazadi.

IBRO jahon kongressi:

 Lozan, Shveysariya (1982)
 Budapeşt, Vengriya (1987)
 Montréal, Kanada (1991)
 Kioto, Yaponiya (1995)
 Quddus, Isroil (1999)
 Praga, Chexiya Respublikasi (2003)
 Melburn, Avstraliya (2007)
 Florensiya, Italiya (2011)
 Rio-de-Janeyro, Braziliya (2015)
 Daegu, Janubiy Koreya (2019)
 Granada, Ispaniya (2023)

Prezidentlar 
IBRO raislari:

 Hans-Lukas Teuber (1969-1971)
 Alfred Eugène Fessard (1971-1974)
 Valle Nauta (1974-1980)
 Masao Ito (1980-1984)
 Dominick P. Purpura (1984-1999)
 Torsten Wiesel (1999-2005)
 Albert Aguayo (2005-2008)
 Karlos Belmonte (2008-2014)
 Pierre Magistretti (2014-2020)
 Traysi Bayl (2020-hozirgacha)

Manbalar

Havolalar 

 

Xalqaro miya tadiqoqti tashkiloti
Anna Lebedeva

Anna Petrovna Lebedeva (1981-yil 26-dekabrda tugʻilgan, Oqkoʻl shahri) — qozogʻistonlik biatlonchi.

Faoliyati 
Anna Lebedeva Oqkoʻl shahrida tugʻilgan. Singlisi Marina bilan birgalikda otasi Pyotr Lebedev murabbiyligida mashgʻulotlarni boshlagan.

Lebedeva 2003-yilda Italiyaning Ridanna shahrida birinchi marta Yevropa kubogida qatnashgan. 2003-yilgi mavsum soʻnggigacha bir nechta musobaqalarda qatnashgan va shundan keyin jahon kubogida debyut amalga oshirgan. Spronterlik musobaqasida 58-oʻrinni egallagan. 2004-yilda Oberhofda oʻtkazilgan biatlon boʻyicha jahon chempionatida oʻsmirligidagi eng yuqori natijani qoʻlga kiritgan. Bu musobaqada Lebedeva yakkalik musobaqasida 64-oʻrinni egallagan. Hochfilzenda oʻtgan navbatdagi Jahon chempionatida Lebedeva yakkalik musobaqasida 39-oʻrinni egallagan. Jahon kubokidagi eng yaxshi natijasi 2005—2006-yilgi mavsumga toʻgʻri kelgan. Faoliyatidagi eng yaxshi natijalaridan biri Osrblie shahrida boʻlib oʻtgan saralash musobaqasiga togʻri kelgan. Lebedeva bu musobaqada 21-oʻrinni egallagan. Mavsum yakunlari boʻyicha umumiy jadvalda 58-oʻrinni egallagan. Turindagi qishki olimpiya oʻyinlari Lebedevaning faoliyatida esda qolarli voqeliklardan biri boʻlgan. Anna uchta musobaqada ishtirok etgan. Yakkalik musobaqasida 49-oʻrinni, sprint va estafeta musobaqalarida 52-oʻrinni egallagan. 2010-yilgi olimpiadada ham ishtirok etgan. Sprintda 52-oʻrinni egallagan. individual poygalarda 44-oʻringacha koʻtarilgan. Qozogʻiston jamoasi tarkibida Yelena Xrustalova, Lyubov Filemonova va singlisi Marina Lebedeva bilan bir jamoada ishtirok etib, 14-oʻrinni egallagan. Anna Lebedeva bir necha marta Qozogʻiston Respublikasi chempionatlarida gʻolib va sovrindor boʻlgan.

2010—2011-yilgi mavsumda faoliyatini yakunlagan.

Shaxsiy hayoti 
Qozogʻistonlik biatlonchi Aleksandr Chervyakov bilan turmush qurgan. 5 nafar farzandi bor: Andrey (2006-yilda tugʻilgan), Aleksey (2011-yilda tugʻilgan), Stepan (2014-yilda tugʻilgan), Arina (2017-yilda tugʻilgan), Aleksandra (2019-yilda tugʻilgan). Aleksey va Stepan ota-onalari izidan borishgan va changʻi sporti bilan ham shugʻullanishga qaror qilishgan.

Manbalar 

Alifbo boʻyicha shaxsiyatlar
Yashayotgan insonlar
1981-yilda tugʻilganlar
26-dekabrda tugʻilganlar
Ingrid Nargang

Ingrid Nargang (toʻliq ismi Alice Ingrid Annemarie Nargang; 1929-yil 17-aprel — 2019-yil 10-may) — avstriyalik huquqshunos, sudya va tarixchi. 1964-yildan 1993-yilgacha Ingrid Engelhartszell an der Donauda okrug sudi rahbari boʻlgan. Ingrid Avstriya sud tizimida qishloq okrug sudini boshqargan birinchi ayol boʻlgan.

Tarjimai holi 
Alice Ingrid Annemarie Nargang 1929-yil 17-aprelda Ruminiyaning Chernovtsi shahrida tugʻilgan. Oilasi avstriyalik eski davlat xizmatchilari boʻlishgan. Uning bobokaloni filolog va oʻrta maktab direktori; bobosi esa advokat boʻlgan. Oila Bukovinadagi Chernovtsi shahrida (shahar dastlab Birinchi jahon urushi oxirigacha Avstriya imperiyasiga tegishli boʻlgan, keyinchalik Ruminiya qirolligi tarkibiga kirgan va hozirda qisman Ukrainada tarkibidadir) yashagan. Ingridni onasi va buvisi tarbiyalagan. Ingrid ikki yoshligida otasi oilasini tashlab ketgan.

1940-yilning yozida, Ingrid oʻn bir yoshga toʻlganida, nemis millatiga mansub fuqarolarni Germaniyaga koʻchirish boshlanadi. Onasi va buvisi bilan birga Nargang avval Quyi Sileziyaga, keyin esa Yuqori Sileziyaga koʻchib oʻtishadi. Sovet qoʻshinlari Ikkinchi jahon urushi oxirida Sileziyaga yaqinlashganda, ular Yuqori Avstriyaga qochib ketishgan .

Nargang „qochqin“ va „etnik nemislar“ deb atalgan oiladan chiqqan boʻlib, 1945-yilning kuzida Gmundendagi oʻrta maktabda oʻqishni boshlaydi. 1948-yilda oʻqishni tamomlagandan soʻng Ingrid Insbrukda huquqshunoslik boʻyicha tahsil oladi. 1952-yilda Ingrid huquq fanlari doktori ilmiy darajasini oldi. Bir yil sud idorasida ishlaydi va iqtisod boʻyicha maʼlumot olishga qaror qiladi. 1959-yilda ijtimoiy-iqtisodiy fanlar doktori ilmiy darajasi boʻyicha dissertatsiyani himoya qiladi. Bu vaqt ichida Nargang allaqachon Linsda huquqshunos stajyor sifatida ishlay boshlagan va advokatlik imtihonini topshirgandi. Keyinroq Linsdagi sudda advokat boʻlib ishlagan.

1963-yilda Nargang sudya boʻladi. 1964-yildan 1993-yilgacha, yaʼni nafaqaga chiqqunga qadar Nargang Engelhartszell an der Donauda tuman sudini boshqargan. Ingrid Avstriya qishloq okrug sudiga rahbarlik qilgan birinchi ayol boʻlgan.

Zamonaviy tarixchi sifatida Nargang bukovinalik nemislar tarixi va Ikkinchi jahon urushidan keyin Yuqori Avstriyadagi qochqinlar ahvolini tadqiq qilgan. Ingrid, shuningdek, Linsdagi bukovinalik nemislarining mintaqaviy jamoasi asoschilaridan biri boʻlgan.

Umrining oxirigi yillarda Nargang Engelhartszell an der Donau, Lins va Vena shaharlarida yashaydi.

Ingrid 2019-yil 10-mayda Schärding shahrida vafot etgan.

Manbalar 

2019-yilda vafot etganlar
10-mayda vafot etganlar
Alifbo boʻyicha shaxsiyatlar
1929-yilda tugʻilganlar
17-aprelda tugʻilganlar
Abdul Hakkim Azhariy

Muhammad Abdul Hakkim Azhariy (shuningdek, MAH Al-Kandi nomi bilan tanilgan) Keralalik olim va tadbirkor, Jamiya Markaz direktori. U sunniy Yuvjan Sangham (Sunniy Yoshlar Jamiyati) Bosh kotibi va Jamiya Madinatxunnur rektori.

Hayoti va taʼlimi 
Abdul Hakim Azhariy islom olimi Kanthapuram A.P. Abubakr Musliyarning oʻgʻli. U Qohiradagi Al-Azhar universitetida, Bihardagi Babasaheb Bhimrao Ambedkar Bihar universitetida va Keraladagi Markazu Saqafathi Sunniyyada tahsil olgan.

Ish faoliyat 
Azhariy Hindistonning turli hududlarida ijtimoiy va taʼlim muassasalarini tashkil qilgan. 2001-yilda u Kojikode, Punur shahrida Jamiya Madinathunnur kompaniyasini tashkil etgan. Uning sunniylik tashkiloti Yuvajana Sangam tomonidan 2015-yilda Uttar-Pradeshda boshlangʻich taʼlimga eʼtibor qaratadigan yuzta maktab ochishni rejalashtirganini aytilgan. Azhariy Keraladagi Saqafati Sunniyya markazi islom instituti rektori. Islom, taʼlim, demokratiya va inson huquqlari haqida maruza qiladi. U sunniy talabalar federatsiyasi bilan ham aloqador.

Azhariy Kojikode shahri yaqinidagi turar-joy va taʼlim markazi Markaz Knowledge City kompaniyasining boshqaruvchi direktori. U Alif Global maktabining tashkil etilishiga rahbarlik qilgan. U konferensiyada „Bizning burchimiz insoniyatni zulmatdan qutqarish uchun Islomning ushbu xabarini tarqatishdir“, degan.

Yana qarang 

 Sayid Bobar Ashraf

Manbalar 

Al-Azhar universiteti bitiruvchilari
Hindistonlik soʻfiylar
Yashayotgan insonlar
Markaziy Afrika Respublikasi iqtisodiyoti
Ishaat davlat maktabi

Ishaat davlat maktabi — Hindistonning Punur shahridagi ingliz tilida taʼlim beradigan maktab. Uni Markaz Bogʻi Saqafathi Sunniyya markazi oʻrta taʼlim markaziy kengashi, Nyu-Dehli va Ozchiliklar taʼlimi boʻyicha Ideal assotsiatsiyasiga qarashli.

Yana qarang 

 Shayx Abubakr Ahmad
 Markaz san’at va fan kolleji
 Markaz yuridik kolleji
 Shahre Muborak masjidi
 Saqafati Sunniyya markazi

Manbalar

Havolalar 

 

Koordinatalar Vikimaʼlumotlarda
Markaz
Gipertelorizm

Gipertelorizm ( – haddan tashqari,  – uzoq,  – boʻlinish) – ikkita juft organning gʻayritabiiy masofa joylashgani hisoblanadi. Bu odatda koʻzning ichki burchaklari orasidagi masofaning uzoqalashuvi bilan tavsiflangan koʻz gipertelorizmiga asos boʻladi. Bu holatni telekantusdan ajratish lozim, unda faqat palpebral yoriqlarning ichki burchaklari orasidagi masofa uzoqlashadi. Shuningdek, bu holat kengaygan sfenoid suyak, boshqa tugʻma nuqsonlar va aqliy zaiflik orqali xarakterlanadi.

Kasallik belgilari sifatida gipertelorizm Edvards sindromi, DiJorj sindromi, Apert sindromi, Nunan sindromi, neyrofibromatoz, Wolf-Hirshhorn sindromi, mushuk chinqirigʻi sindromi va ayrim turdagi morkirozlarda paydo boʻlishi mumkin.

Havolalar 

 Gipertelorizm bilan ogʻrigan bemorlarga tibbiy yordam koʻrsatish standartini tasdiqlash toʻgʻrisida

Manbalar 

Katarakta
Gipotelorizm
Koʻz kasalliklari
Markaz sanʼat va fan kolleji

Markaz sanʼat va fan kolleji — Hindistonning Kojikode shahri Karathur hududidagi Saqafathi Sunniyya markazi qoshida ochilgan kollej. U Kalikut universitetiga qarashli.

Direktorlari

Hozirgi 

 Umer Faruk

Kafedralar va fakultetlar

Asosiy kafedralar

Ingliz tili boʻlimi 

 T.S .Ujvala xonim
 Janob Yusaf
 Prof. Mahamud Pampally (Retd. Professor- PSMO kolleji)
 Doktor MA Sabur Thangal
 Nurjahan xonim

Kimyo kafedrasi 

 Nashita Rahman
 Muhammad Sharafuddin
 Sahira
 Ali Hasan

Boshqa boʻlimlari 

 Savdo boʻlimi

 Doktor P. M. Raghavan (Rtd. Direktori — Kalikut davlat sanʼat va fan kolleji)
 Samir
 Divya
 Dijina
 Rishin Babu
 Jobir

 Matematika kafedrasi
 Kompyuter fanlari kafedrasi

 Ajmila Jobir

 Malayalam boʻlimi

 Vinod Kumar

 Arab tili kafedrasi

 A. K. Kader (direktor oʻrinbosari)
 Fasil Faysal

 Jurnalistika fakulteti
 Tarix kafedrasi

 Somarajan, professor

Yana qarang 

 Shayx Abubakr Ahmad
 Saqafati Sunniyya markazi

Manbalar 

Koordinatalar Vikimaʼlumotlarda
Markaziy Afrika Respublikasi iqtisodiyoti
Mustafo Xattob

Mustafo Xattob – kanadian-misrlik musulmon olimi, yozuvchi, yoshlar ustozi, notiq, imom va universitet domlasi. Hafs uslubida professional ijoz oʻqiydi. U „Ochiq Qur’on“ turkumidagi Qur’on tarjimasi bilan tanilgan.

Faoliyati 
Mustafo Xattob Qur’onni talqin qilish boʻyicha Kanada-Misr hokimiyati vakili hisoblanadi. U Makkadagi Masjidul Harom va Madinadagi Paygʻambar masjididan Ramazon kechasi namozlarini (Taroviyh) jonli ravishda tarjima qilgan birinchi guruh aʼzosi boʻlgan (2002-2005). Doktor Xattob yoshligida Qur’onni toʻliq yod olgan va keyinchalik Muhammad alayhissalomgacha boʻlgan roviylar zanjiri bilan hafs uslubida professional ijozga ega boʻlgan. U Al-Azhar universiteti tillar va tarjimonlik fakultetida islomshunoslik fanlari nomzodi, magistratura va bakalavr darajasini ingliz tilida olgan. U Klemson universitetida (OLLI dasturi, 2009-2010) islomdan maʼruzalar oʻqigan, 2003-yildan boshlab oʻn yildan ortiq vaqt davomida Al-Azhar universitetida oʻqituvchi lavozimida ishlagan va Brock universitetida musulmon diniy domlasi boʻlib ishlagan (2014-2016). Kanada Imomlar kengashi aʼzosi va Fulbrightda dinlararo olim. U 2007-yildan AQSh va Kanadada imomlik qilgan va „Ochiq Qur’on“ turkumi (2015) tarjimoni, „Bolalar uchun tiniq Qur’on turkumi“ (2020), Shukron (bolalar uchun tasvirlangan hikoya, 2020) muallifi, Aniq Qur’on turkumi lugʻati (2021), Islom millati (2011) va Outfoxing Fox News (2017) va Amerika Musulmonlar tarixi ensiklopediyasi (2010) muallifidir.

Nashrlari 
2020-yilda Qur’onning aniq turkumi quran.com saytida mavjud standart tarjimaga aylangan. Aniq Qur’on seriyasi: mavzuli inglizcha tarjimasi Qur’onning kanadacha inglizcha talqinidir. Uning xalqaro noshiri Al-Furqon fondidir, muallif Mustafo Xattob  notoʻgʻri tarjima qilganini aytgan. Loyihani yakunlash uchun dastlabki turtki sifatida: Xattob tirik mavjudot haqida gap borayotganligini sezgan boʻlsa, tarjimalarda koʻpincha hayvon soʻzini qoʻllagan. Tarjima Al-Azhar tomonidan rasman maʼqullangan va Kanada Imomlar Kengashi va dunyo boʻylab koʻplab musulmon tashkilotlari va olimlari tomonidan ham tasdiqlangan.

Xattob koʻpchilik Gʻarb oʻquvchilari Bibliyaning Qirol James Versiyasidan tanish boʻlgan ilk zamonaviy ingliz tilidan voz kechadi va uning oʻrniga kengroq auditoriyani jalb qilish uchun zamonaviy Kanada inglizchasidan foydalanadi.

Manbalar

Havolalar 

 Mustafo Xattob, Islom bilimlari markazi, Kanada
 Aniq Qur’on
 Belgilar kitobi fondi kitoblar
 Furqon Qur’on taʼlimi instituti

Al-Azhar universiteti bitiruvchilari
Yashayotgan insonlar
Al-Bahr masjidi

Al-Bahr masjidi yoki masjid al-Bahr (, (), barcha tillarda maʼnosi „Dengiz masjidi“ Isroilning Yaffa shahrining tarixiy qismidagi eng qadimgi masjiddir. 1675-yilda qurilgan. Port yaqinidagi HaAliya HaShniya koʻchasida joylashgan. Oʻrta Yer dengiziga yaqin boʻlganligi sababli, baliqchilar va dengizchilar masjiddan, shuningdek, yaqin atrofdagi aholidan foydalanganlar.

Manbalar

Adabiyotlar 

 

Koordinatalar Vikimaʼlumotlarda
16-asr masjidlari
Tel-Avivdagi masjidlar
Said-ur-Rahman Azmi Nadviy

Doktor Said-ur-Rahmon Azmi Nadviy (1934-yil 14-mayda tugʻilgan) — hind islom olimi, Dorul Ulum Nadvatul Ulamoning direktori boʻlib xizmat qiladi. U Al-Baas Al-Islomiyning muharriri hamdir.

Hayoti 
Nadviy 1934-yil 14-mayda tugʻilgan. U 2019-yil 21-noyabrda Xoja Moinuddin Chishti Urdu Arabi-Fors universitetining D Litt faxriy darajasini olgan.

Nadviy Al-Baas Al-Islomiyning bosh muharriri. U, shuningdek, Butun Hindiston musulmonlari shaxsiy huquq kengashining katta aʼzosi.

2013-yil 15-fevralda Nyu-Dehlidagi Obyektiv tadqiqotlar instituti tomonidan mukofot bilan taqdirlangan.

Adabiy asarlari 

 Islom avru shom

Manbalar

Adabiyotlar 
  
 Saeed Al Azmi Al Nadwi and his contribution to the development of Arabic language and literature, PhD

Havolalar 

 Tara-Raqibul nikoh islomiy, bekor va bekor: Seminariya rahbari

Deobandiylar
Al-Azhar universiteti bitiruvchilari
Yashayotgan insonlar
1934-yilda tugʻilganlar
Maulik kishilar
Dorul Ulum Nadvatul Ulamo bitiruvchilari
Mashrab Kimsanov

Mashrab Turonovich Kimsanov (1955-yil 17-avgust, Fargʻona, OʻzSSR — 2024-yil 2-may, Oʻzbekiston) — oʻzbek aktyori, Oʻzbekistonda xizmat koʻrsatgan artist.

Tarjimayi holi 
Mashrab Kimsanov 1955-yil 17-avgust kuni Fargʻonada tavalud topgan. 1983-yilda S. A. Gerasimov nomidagi Butunrossiya davlat kinematografiya institutining aktyorlik fakultetini tamomlagan. 1976–1979-yillarda „Oʻzbekfilm“ kinostudiyasida rejissyor assistenti, 1983–1986-yillarda „Oʻzbekfilm“ kinostudiyasi aktyori, 1986-yildan „Oʻzbekfilm“ kinostudiyasi qoshidagi Kinoaktyor eksperimental teatr-studiyasi aktori sifatida faoliyat olib borgan. Rejissyor sifatida „Togʻlik kuyov“ va „Besh qismat“ nomli filmlarni suratga olgan.

Umrining oxirgi yillarda aktyor ogʻir xastalikni boshidan kechirgan, 4 marta insult boʻlib, toʻrtinchi insultdan keyin toʻshakka mixlanib qolgan. Uzoq davom etgan xastalik tufayli aktyor 2024-yil 2-may kuni vafot etdi.

Mashrab Kimsanov 1999-yilda Oʻzbekistonda xizmat koʻrsatgan artist unvoni bilan taqdirlangan.

Filmografiyasi

Manbalar 

Fargʻonada tugʻilganlar
Oʻzbekistonlik aktyorlar
Oʻzbekistonlik kinematografistlar
Aktyorlar
Oʻzbekistonlik erkak aktyorlar
Rejissyorlar
Oʻzbekistonlik rejissyorlar
Doha ilmiy-texnologiyalar universiteti

Doha ilmiy va texnologiyalar universiteti — Qatarning Doha shahrida joylashgan universitet.

Tarixi 
Universitet 2022-yilda tashkil etilgan.

Akademiklari 
2023-yil holatiga koʻra, universitet tomonidan 64 ta oʻquv dasturlari taklif etiladi. Bular beshta yoʻnalishga boʻlingan — muhandislik texnologiyasi, biznes boshqaruvi, hisoblash va axborot texnologiyalari, sogʻliqni saqlash fanlari va umumiy taʼlim.

Qatar fuqarolari va qatarlik ayollarning farzandlari bakalavriat dasturlarida oʻqish uchun taʼlim toʻlovlaridan ozod qilingan. Universiyetga qabul qilish uchun talablar oʻrta maktab dasturini kamida 60% ball bilan yakunlashlari kerak. Shuningdek, universitet tomonidan oʻtkaziladigan test sinovlarida ham qatnashishlari kerak.

Universitet ramzi 
Universitetning maskot — arab boʻrisidir.

Manbalar 

Qatardagi universitetlar
2002-yilda tashkil topgan universitet va kollejlar
Serge

Serge (; ) — buryatlar va yakutlar orasida qoʻllaniladigan bogʻlovchi ustun, mulk belgisi va marosim ustuni.

Mulk belgisi 
 oʻrganilinayotgan joyning egasi borligini bildirish uchun qoʻyiladi. Masalan, uyning kiraverishida yoki darvozasi oldida  oʻrnatilgan boʻlsa, bu yerda bir oila yashashini anglatadi. Anʼanaga koʻra, ni yoʻq qilish mumkin emas, yaroqsiz holga kelganda yoki olib tashlanganda boʻlaklarga boʻlib yuboriladi.

Diniy foydalanilishi 
 otga sigʻinish bilan bogʻliq belgi hisoblanadi, chunki mezbonlar ham, mehmonlar ham otlarini unga bogʻlashadi. Bu, shuningdek, uch dunyoni birlashtirgan dunyo daraxtining ramzi hamdir: ustunda uchta gorizontal oʻyiq shakllar mavjud. Tepa qismi yuqori dunyoning samoviy aholisi otlarini bogʻlashi uchun, oʻrtasi esa oddiy odamlar otlari uchun, pastki qismidagisi yer osti dunyosining otlari uchun moʻljallangan.

Shamanning tashabbusi bilan qayin daraxtlaridan (toʻlaligicha ildizlari bilan qazib olinadigan) uchta  tayyorlangan. Biriga lentalar bogʻlangan, lentalarning ranglari shamanning qora yoki sariq shaman boʻlishini yoki yaxshilik va yomonlikka xizmat qilishini koʻrsatadi. Boshqa biriga qurbonlik sifatida qoʻngʻiroq va ot bogʻlangan. Uchinchisining yuqori qismiga esa yangi shaman chiqqan. Qora shamanlar orasida bu marosim  deb ataladi; sariq shamanlar uchun,  (yoki , „oltin bogʻliqlik“) nomi bilan mashhur.

Shamanlarning qabristonlarida xudolar va ruhlarni birlashtirish uchun juda baland  qoʻyilgan. Bu qabristonlarga tosh obelisk (kiyik toshlari) koʻrinishidagi  ham oʻrnatilgan. Ushbu toshlarning eng mashhuri Buryat qishlogʻidagi Gusinoye Ozero Tamchinskiy datsanida joylashgan  („oltin xoda“) hisoblanadi.

Bugungi kunda 
2007-yil sentyabr oyida Moskva Kolomenskoye muzey-qoʻriqxonasida Yakutiyaning Rossiya davlati tasarrufiga oʻtishining 375 yilligi sharafiga serge koʻrinishidagi belgi oʻrnatilgan.

2009-yil oktyabr oyida Fransiyada yakut diasporasi Shampan vodiysida serge oʻrnatgan.

2019-yilda Litva xalq hayoti muzeyida litvaliklarning Arktikaga deportatsiyasi xotirasiga atab serge oʻrnatilgan.

Galereya

Manbalar 

Buryat madaniyati
Saxa madaniyati
Yogʻochdan yasalgan haykallar
Landsberg qamoqxonasi

1910 yilda tashkil topgan.

Landsberg qamoqxonasi ( Landsberg axloq tuzatish koloniyasi,  - Bavariyaning Landsberg am-Lex shahridagi axloq tuzatish koloniyasi.Landsberg qamoqxonasi Adolf Gitler jazosini o`taganligi bilan mashhur,pivo zalida qotillikda ayblangan va ko`plab natsist jinoyatchilar ham qamoqqa olingan.

Tarixi 
1910 yilda Landsberg qamoqxonasi qurilgan va jinoyatchilarni saqlash uchun mo`ljallangan bo`lgan..1924 yilda pivo zali bostirilgandan keyin,uni qatnashuvchilari xususan Adolf Gitler,Rudolf Xess va Gregor Shtrasser shu joyda o`taganlar. Gitler yaxshi sharoitda saqlangan, kamerasi boshqa mahbuslar tomonidan tozalangan va u muntazam ravishda tashrif buyuruvchilarni qabul qilgan . Gitler qamoqda bo'lganida (dastlab kotibi Emil Morisga, keyin esa Xessga) " Mening kurashim " kitobini buyurgan.

1932 yil oktabrdan 1957 yil avgustigacha katolik ruhoniysi Karl Morgenshvays qamoqxona ruhoniysi sifatida xizmat qilgan. .

Landsberg qamoqxonasida Ittifoqchilarning Ikkinchi Jahon urushidagi g`alabasidan so`ng, Amerika ishg`ol hokimiyati nazorati ostida №1 Sonli harbiy jinoyatchilar qamoqxonasi nomiga o`zgartiriladi, urushda  jinoyatlarda va insoniyatga qarshi jinoyatlarda aybdor deb topilgan natsistlar qamoqqa olingan, Eynsatzgruppen rahbarlari ustidan sud jarayoni va kontslager xodimlarining sudlari, shuningdek Shanxay sudi . Hammasi bo'lib mahbuslar soni bir yarim ming kishidan oshdi  . Qamoqxonada 1945 yildan 1951 yil iyunigacha 284 kishi qatl qilingan  va  ular orasida Osvald Pohl, Otto Olendorf, Karl Gebhardt, Karl Brandt  bo`lgan ;

Oxirgi mahbuslar -Einsatzgruppen sudining to`rtta ishtirokchisi-1958 yilda ozod qilingan.

Hozir qamoqxona Bavariya hukumati nazorati ostida.

Eslatmalar

Havolalar 

 Официальный сайт Ландсберга-на-Лехе
Batir Matmuratov

Matmuratov Batir Djoldasovich (1960-yilning 10-oktyabr sanasida tavallud topgan) — Millati oʻzbek. Senatning Orolbo‘yi mintaqasini rivojlantirish masalalari va ekologiya qoʻmitasi raisi oʻrinbosari lavozimida faoliyat olib boradi. Maʼlumoti oliy va mutaxasisligi iqtisodchi va huqushunos. Shuningdek yuridik fanlari nomzodi hamda dotsent.

Tarjimai holi 
Batir Djoldasovich 1960-yilning 10-oktyabr kunida Oʻzbekiston Respublikasida tavallud topgan.

Faoliyati 
2020-yil 20-yanvar kungi Oliy Majlis Senatining birinchi yalpi majlisida bir qancha masalalar koʻrib chiqilgan. Shu bilan birga Batir Matmuratov nomzodligi Sud-huquq masalalari va korrupsiyaga qarshi kurashish qoʻmitasi raisi lavozimiga taklif qilingan. Qarshi ovozlar mavjud boʻlmadi Senator lavozimiga saylandi. 2021-yilda „Sodiq xizmatlari uchun“ medalini qoʻlga kiritdi.

Botir Matmuratov korrupsiyaga qarshi kurashish mavzusida, 2017-yildan oldin korrupsiyaga oid deyarli hech qanday qatʼiy qonun-qoidalar mavjud boʻlmaganligi yoki tubdan oʻzgarib chiqilmaganligini aytib oʻtadi. Shu bilan birga huquqni muhofaza qiluvchi organlar korrupsiyaga qarshi kurashda mustaqil boʻlishlarini taʼminlashi kerakligi, shu yoʻnalish yaxshi rivojlanmaganligi hamda baʼzi huquqni muhofaza qiluvchi idoralar hokimiyat organlari bilan birlashib ketganligi, hamda bu holat davom etaversa, hech qachon bu idoralar mustaqil boʻlsa olmasligini takidlaydi.

Bu borada tibbiyot sohasida korrupsiya mavzusiga esa shunday fikr bayon etadi:

Bu fikrlari orqali, xalq orasida ham korrupsiyaga qarshi birga harakat qilishni tadbiq etish hamda barcha shifokorlar ham korrupsiyaga yoʻl qoʻymasligi haqida aytib oʻtadi.

Manbalar 

Senatorlar
Huquqshunoslar
Murtazo Rahmatov

Murtazo Rahmatov Axmedovich (1958-yilning 15-may kunida tavallud topgan) — Mudofaa va xavfsizlik masalalari qoʻmitasi aʼzosi, Buxoro viloyati „Bukhara Cotton Textile Cluster“ paxta-toʻqimachilik korxonasi rahbari hamda O‘zbekiston paxta-toʻqimachilik klasteri uyushmasi raisi, iqtisodiyot fanlari doktori, professor.

Tarjimai holi 
Murtaza Raxmatov 1958-yilning 15-may sanasida tavallud topgan. Millati oʻzbek. Maʼlumoti oliy va mutaxassisligi boʻyicha iqtisodchi.

Faoliyati 
Quyi Chirchiq tumanida ish olib boruvchi „TCT cluster“ korxonasini yoʻlga qoʻygan. Keyinchalik ikkinchi klasterini 2019-yilda, SSSR davridan qolgan Buxoro paxta zavodi oʻrnida qayta ishga tushiradi va „Bukhara Cotton Textile Cluster“ nomi bilan faoliyat yurita boshladi. Klaster jinsi ishlab chiqarish hamda eksport qilishga yoʻnaltirilgan. Hukumatning 2020-yil 12-maydagi 769-son qaroriga muvofiq „Oʻzbekiston paxta-to‘qimachilik klasterlari“ uyushmasi raisi ish lavozimiga tayinlandi.

2020-2021 oʻquv yilidan boshlab Senator stipendiyasini taʼsis etadi. Ilk stipendiya sohibi esa Toshkent davlat yuridik universiteti 1 bosqich talabasi boʻladi.

Murtazo Rahmatov stipendiya topshirish jarayonida shunday degan:

2021-yilga kelib „Oʻzbekiston Respublikasida xizmat koʻrsatgan iqtisodchi“ faxriy unvonini qoʻlga kiritdi.

Iqtisodiyot fanlari doktori Murtazo Axmedovich hamda biologiya fanlari doktori, akademik, professor Baxridin Zaripov bilan birgalikda „Cotton-Textile Cluster — losomotive of the economic development“ („Paxta-toʻqimachilik klasteri — iqtisodiy taraqqiyot lokomotivi“ kitobini Germaniyaga bosib chiqarishadi.

Yana qarang 

 Senatorlar

 Oʻzbekiston Respublikasi Oliy Majlisi

Manbalar 

Senatorlar
Nazira Muxtorova

Nazira Muxtorova (1966-yilda tugʻilgan) — Jizzax viloyati hokimi oʻrinbosari, Jizzax viloyati mahalla va oilani qoʻllab-quvvatlash boshqarmasi boshligʻi, Oliy Majlis senatori. Shuningdek, axborot siyosati va davlat organlarida ochiqlikni taʼminlash masalalari qoʻmitasi aʼzosi.

Faoliyati 
Nazira Muxtorova 1996-yil 6-fevral kuni tavallud topgan. Millati oʻzbek. Maʼlumoti oliy hamda mutaxassisligi iqtisodchi. 1997-yildan buyon Jizzax viloyati hokimligida har xil ish oʻrinlarida faoliyat olib borgan. 2009—2017-yillarda Jizzax shahar hokimi oʻrinbosari, xotin-qizlar qoʻmitasi raisi boʻlgan. Xotin-qizlar qoʻmitasi raisi lavozimidan Gulnora Toʻraeva ozod qilingan va oʻrniga Nazira Muxtorova ushbu tayinlangan.

2018-yil 12-noyabrda Oʻzbekiston Respublikasining „Mahalliy davlat hokimiyati toʻgʻrisida“gi qonunining 21 va 25-moddalari bilan Jizzax viloyati hokim oʻrinbosarligi lavozimiga qoʻyiladi. 2022-yil mart oyidan boshlab oila va xotin-qizlar boshqarmasi boshligʻi lavozimiga tayinlanadi. Ajrimlarni kamaytirish boʻyicha sud ham, FHDYo boʻlimlari ham ajrim uchun ariza topshirgan oilalar soʻrovlarini oʻrganish uchun hududiy xotin-qizlar qoʻmitasiga yuborish masalasini yoʻlga qoʻyadi. 199 ta ajrim soʻrovlarini 129 tasi qaytarib olingan, bu degani 129 tasi yarashtirilgan. Shu bilan birga 60 nafar oila ajralgani bilan, oilalarni koʻp qismi asrab qolingani ham yutuq deb hisoblaydi va shunday deydi:

Mukofotlari 
Nazira Muxtorova „Doʻstlik“ ordeni sohibasidir.

Manbalar 

Senatorlar
Oʻzbekiston senatorlari
1966-yilda Oʻzbekiston
Altunkaya

Altunkaya - Turkiya Erzurum viloyati Olur tumanidagi mahalla. Aholisi 83 kishi (2022).

Manbalar 

Olur tumanidagi mahallalar
Koordinatalar Vikimaʼlumotlarda
Yuzdagi xavfli uchburchak

Yuzdagi xavfli uchburchak – „Oʻlim uchburchagi“

Yuzning xavfli uchburchagi – „Oʻlim uchburchagi“ ogʻiz burchaklaridan to burun qirrasigacha boʻlgan hududni, shu jumladan burun va yuqori jagʻni oʻz ichiga oladi.. : 345-346 Insonning burun va uning atrofiga qon yetkazib berilishining oʻziga xos xususiyati tufayli burun atrofidan burun yuqumli kasalliklari miyaga tarqalishi mumkin, bu esa kavernoz sinus trombosi, meningit yoki miyaning absessini keltirib chiqaradi.

Bu yuz venalari va kavernoz sinus oʻrtasida venalararo aloqa (oftalmik venalar orqali) tufayli boʻlishi mumkin. Kavernoz sinus miyaning bosh suyagi boʻshligʻida, meningeal qatlamlari orasida joylashgan va miyadan venoz drenajining asosiy oʻtkazgichidir. Ushbu nisbatan ishonchli anatomik dalilga qaramay, faqat jiddiy yuz infektsiyalari (masalan, burun absessi) markaziy nerv sistemasi infektsiyalarining chuqurroq muammosiga olib kelishi mumkin.

Oʻz vaqtida koʻz va yuz tomirlarida venoz klapanlar mavjudligi aniqlandi. Shunday qilib, yuzning yuqumli kasalligi yuz boʻylab tarqalishida venoz klapanlarning yoʻqligi emas, balki yuz venasi va kavernoz sinus oʻrtasidagi aloqaning mavjudligi va qon oqimining yoʻnalishi muhim ahamiyatga ega. Aksariyat odamlar, lekin hammasi ham emas, yuzning ushbu qismida klapanlari bor.

Ushbu soha va kavernoz sinus trombozi xavfi oʻrtasidagi bogʻliqlik 1852 yildayoq tasvirlangan. 1937 yilda oʻtkazilgan tadqiqot shuni koʻrsatdiki, kavernoz sinus trombozi holatlarining 61% yuzning yuqori qismidagi furunkullarning natijasidir. Antibiotiklarning rivojlanishi natijasida kasallikni uchrash ehtimoli juda ham kamaygan boʻlsa-da, u hali ham yuqori oʻlim xavfini keltirib xavfini keltirib chiqarish uchun juda kichik imkoniyatga ega va antibiotiklar va qonni suyultiruvchi vositalar bilan ayovsiz davolash kerak

Kavernoz sinus infektsiyasi 
Agar kavernoz sinus infektsiyaga uchragan boʻlsa, bu sinus ichidagi qonning ivishiga olib kelishi mumkin, natijada kavernoz sinus trombozi paydo boʻladi. Bu shu yerdan oʻtadigan yoki uni oʻrab turgan tuzilmalarga taʼsir etadi. Kavernoz sinus ichida quyidagi kranial nervlarning siqilishini koʻrish mumkin: CN III (okulomotor nerv), CN IV (gʻaltaksimon nerv), CN VI (abdusens nervi), CN V (uch shoxli nerv), xususan V1 (oftalmik nerv). nerv) va V2 (maksillar nerv) shoxlari. Yuqorida sanab oʻtilgan nervlarning har birining ish faoliyatini buzulishi shu yerda joylashgan maxsus mushak, bez yoki parasimpatik nerv innervatsiyalari funktsiyasini ishdan chiqishiga oʻz taʼsirini koʻrsatadi. Bundan tashqari kavernoz sinusning yalligʻlanishi optik xiazma (natijada koʻrish muammolari) va / yoki gipofiz bezining siqilishiga olib kelishi mumkin.

Maʼlumotnomalar

Tashqi havolalar 

 

Triangle of death
 

Odam boshi va boʻyni
Burun venalari
Xavfli uchburchak
O`lim uchburchagi
Yuzdagi o`lim uchburchagi
Star TV

Star TV, Dog‘ush Efir Guruhi (asl nomi Doğuş Yayın Grubu) tarkibiga kiruvchi Turkiyada efirga uzatiladigan milliy telekanaldir. Kanalning eski nomlari Star 1 va InterStar bo‘lgan. Shirkatning nomi Star TV Medya Hizmetleri A. Sh. hisoblanadi. Star TV’ning bosh muharriri Nermin Yurteri hisoblanadi. 1990-yil 7-mayda test efirini boshlagan kanal, 1990-yil 4-avgustda Star 1 nomi bilan, 1992-yil 13-iyunda InterStar nomi bilan, 2002-yil 17-yanvarda Star TV nomi bilan va 2009-yil 21-mayda HD formatda o‘z efirini boshlagan.

Telekanallar
Turkiya telekanallari
Turkiya

Manbalar